**Ideje za igre, ko ste starši utrujeni**

**Kaj imam na hrbtu?**

Lezite na posteljo ali na kavč, otroci pa vam naj na hrbet polagajo različne predmete. Kaj je vaša naloga? Ugibajte, kaj ta predmet je.

#### ****Če te ujamem, te objamem****

Ko se vaši otroci želijo loviti, vam pa res ni do tega, da bi tekali po hiši ali zunaj in jih lovili, spremenite lovljenje v igro če te ujamem, te objamem.

Vse, kar morate narediti, je to, da stojite v prostoru, otroci pa tečejo okoli ali mimo vas. Vi se jih poskušate dotakniti in če vam uspe, ulovljeni dobi objem.

#### ****Skači kot opica****

Udobno se namestite na stolu ali naslonjaču, otroci pa naj se pred vas postavijo v vrsto. Potem za vsakega določite eno žival, ki jo mora otrok posnemati. Vi jih pri tem ocenjujete glede na to, kako zelo vas bodo nasmejali.

Otroku recite: “Skači kot opica!” ali “Skači kot lev!” oziroma kaj podobnega … Tako bodo otroci sprostili svojo energijo.

#### ****Lov na zaklad****

Otroci so vedno navdušeni nad pustolovskimi igrami. Za igro potrebujete manjši zaklad, ki ga skrijete nekje v hiši.

Otrokom lahko narišete zemljevid, ki jih bo pripeljal do tega zaklada. Če imate več otrok, jim lahko na hrbet nalepite namig, ki je lahko napisan ali narisan. Če dobijo vsak le del namiga, morajo pri iskanju zaklada združiti moči.